|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| НАПОМЕНА: **Ова припрема представља типизирани предлог реализације часа и као такав служи као основа за рад. Очекивано је прилагођавање садржаја, редоследа као и темпа рада конкретној групи, ситуацији или календару.** | | | | |
| УЏБЕНИК: **Alle an Bord, за 8. разред основне школе, други страни језик, четврта година учења** | | | | ИЗДАВАЧ: **Ели, Дата Статус** |
| НАСТАВНИК**:** | | | | |
| ЧАС БРОЈ**: 57** | | ОДЕЉЕЊЕ**:** | ДАТУМ**:** | |
| Наставна тема: | Schüleraustausch | | | |
| Наставна јединица: | Grammatikrunde | | | |
| Тип часа: | Вежбање | | | |
| Циљ часа: | Увежбавање различитих граматичких структура везаних за тему модула | | | |
| Очекивани исходи: | **На крају часа ученици ће бити у стању да:**   * правилно постављају директна и индиректна питања * на адекватан начин користе мешовите глаголе *denken* и *wissen* * се изразе сложеним реченицама користећи везнике *weil, dass* и *um … zu* | | | |
| Облик рада: | Фронтални, индивидуални, у пару, у групи, пленум | | | |
| Наставне методе: | Слушање, писање, дијалошка, монолошка метода | | | |
| Наставна средства: | Табла, уџбеник, свеска, копије из приручника за наставнике стр. 144, 145 | | | |
| Корелација са другим предметима: | Српски језик, енглески језик, музичка култура | | | |
| **ТОК ЧАСА** | | | | |
| **Уводни део:**  (5 минута) | Наставник најављује нову наставну јединицу за данашњи час, исписује наслов на табли, саопштава циљ(еве) часа и упућује ученике на уџбеник, стр. 64 и 65. | | | |
| **Главни део:**  (35 минута) | **Активност 1: \***Двострана граматичка партија сваког модула не мора се радити на једном часу, интегрално, већ се поједине целине могу уводити и раније.  Наставник тумачи табеларни приказ на стр. 64 (директна и индиректна питања), Ученици уз помоћ уџбеника и наставника раде вежбу 1 и 2.  **Активност 2:** У овом кораку ученици треба да разликују мешовите глаголе *denken* и *wissen,* њихове облике и употребу, потом решавају задатак 3, контрола у пленуму.  **Активност 3:** Следи градиво које се понавља, а то су зависне реченице уведене везницима *weil, dass* и *um … zu.* Након што прочитају садржај граматичког поља везаног за ову тему, ученици раде вежбу 4 и 5, контрола у пленуму.  **Активност 4:** Користити Kopiervorlage 1 из Приручника за наставнике (Unterrichtshandbuch), стр. 144. Тема су индиректна питања, игра је „Speed dating“. Ученици стоје један наспрам другог, у два реда. Један ред има картице са W-питањима (Wann, Wo, Warum…), а други ред са питањима на која се одговара са да/не. Након сигнала за почетак, ученици из реда са W-питањима читају своја питања, а ученици насупрот њих понављају та питања у индиректном облику. Затим ученици из другог реда читају своја да/не питања, а партнери их претварају у индиректна питања. Након тога се замене картице. Када су сви разменили картице, наставник даје знак за промену партнера, па сваки ученик мења место са учеником десно од себе. Игра се наставља најдуже до тренутка када се ученици из првог круга поново нађу једни насупрот других.  Kopiervorlage 1, стр. 145: Сложене реченице  Ученици раде у малим групама. Свака група добија сет картица и треба у року од десет минута да састави што више сложених реченицапомоћу везника *weil, dass* и *um … zu* . На крају, свака група чита своје реченице наглас, а наставник проверава да ли су тачне. Побеђује група која је саставила највише исправних реченица. Победници могу бити награђени симболичном наградом. | | | |
| **Завршни део:**  (5 минута) | Сумирање пређеног садржаја у пленуму, потенцијална питања ученика. Дати ученицима линкове ка додатним вежбама придевских деклинација и поређења придева. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |