|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| НАПОМЕНА: **Ова припрема представља типизирани предлог реализације часа и као такав служи као основа за рад. Очекивано је прилагођавање садржаја, редоследа као и темпа рада конкретној групи, ситуацији или календару.** | | | | |
| УЏБЕНИК: **Alle an Bord, за 8. разред основне школе, други страни језик, четврта година учења** | | | | ИЗДАВАЧ: **Ели, Дата Статус** |
| НАСТАВНИК**:** | | | | |
| ЧАС БРОЈ**: 63** | | ОДЕЉЕЊЕ**:** | ДАТУМ**:** | |
| Наставна тема: | Модул 10-12 | | | |
| Наставна јединица: | Fit in Deutsch (10-12) – Lesen, Hören | | | |
| Тип часа: | Вежбање, утврђивање | | | |
| Циљ часа: | Утврђивање усвојености структура кроз вештину слушања и читања (модул 10 – 12) | | | |
| Очекивани исходи: | **На крају часа ученици ће бити у стању да:**   * самостално и уз помоћ наставника процене своју језичку компетенцију слушања и читања и добију драгоцену повратну информацију о свом напретку - које структуре су савладали, а које је потребно још увежбавати у задацима слушања и читања. | | | |
| Облик рада: | Фронтални, индивидуални, пленум | | | |
| Наставне методе: | Слушање, писање, монолошка, текст метода | | | |
| Наставна средства: | Табла, радна свеска, свеска, извор звука, копије транскрипције текста за ученике | | | |
| Корелација са другим предметима: | Српски језик, енглески језик | | | |
| **ТОК ЧАСА** | | | | |
| **Уводни део:**  (5 минута) | Наставник најављује нову наставну јединицу за данашњи час, исписује наслов на табли, саопштава циљ(еве) часа. Упућује ученике на радну свеску, стр. 58-59. | | | |
| **Главни део:**  (35 минута) | **Активност 1:** Део теста којим се проверава вештина разумевања прочитаног текста (радна свеска, стр. 58) започиње напоменом наставника да је потребно пажљиво прочитати задатак, не мора се разумети свака појединачна реч у првом читању (глобално и детаљно читање), важно је разумети контекст, а потом препознати и разумети битне детаље текста, сам наслов текста може већ да садржи важне информације... Ученци самостално раде задатке на стр. 58. Предвиђено време за израду овог дела теста је 15 минута.  **Активност 2: :** Уз наставникову помоћ ученици проверавају тачност одговора. Анализирати сваки задатак, обратити нарочиту пажњу на оне делове задатака код којих је уочен највећи број грешака и који су ученицима били неразумљиви. Након исправљених грешака ученици могу за домаћи рад сами да саставе неколико задатака за Leseverstehen користећи транскрипцију текстова из дела „Hören“ која ће им бити подељена после решавања задатака разумевања слушања.  **Активност 3:** Задаци на стр. 59, радна свеска. Подсећање ученика на важне компоненте у изради вежбе слушања: прво прочитати задатак, пажљиво саслушати аудио запис, не мора се разумети свака појединачна реч у првом слушању (глобално и детаљно разумевање), важно је разумети контекст и тако разумети шта саговорници желе да изразе, нагласити да четири вештине нису изоловане једна од друге, да су међусобно зависне и повезане и утичу једна на другу (позитивно или негативно), подсетити их да ће сада доћи до изражаја наставников савет да код куће што чешће слушају аудио записе из уџбеника/радне свеске („караоке“ функција дигиталног уџбеника). Ученици приступају изради задатака разумевања слушања (уз помоћ наставника ученици следе упутства из сваког задатка). За овај део предвиђено је време израде од 20 минута.  **Активност 4:** Уз наставникову помоћ ученици проверавају тачност одговора,. Након исправљених грешака дати ученицима транскрипције аудио записа, тако да код куће могу детаљно да анализирају текст онога што су чули и разјасне проблематична места и евентуалне грешке. Ученици могу да прочитају наглас дијалоге/текстове које су чули. Текст са транскрипцијом може се користити и као материјал за различите задатке или игре (Rollenspiel, Ordne die Textteile in die richtige Reihenfolge…) у наредном периоду.  \*Оцењивање оба дела теста: довољно је рећи ученицима да је пролазност минимално 60% тачности у сваком задатку, на овом часу се не морамо толико бавити оцењивањем, већ утврђивањем слабих и јаких тачака у вештинама ученика и сходно томе, усмеравањем ученика на одређене садржаје за вежбу. Ученици могу, уколико желе, код куће на основу корекције одговора сами израчунати проценат и утврдити своју пролазност.  \* Коректура се може радити у паровима – ученици један другоме исправљају грешке. | | | |
| **Завршни део:**  (5 минута) | Сумирање пређеног садржаја у пленуму, потенцијална питања ученика. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |