|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| НАПОМЕНА: **Ова припрема представља типизирани предлог реализације часа и као такав служи као основа за рад. Очекивано је прилагођавање садржаја, редоследа као и темпа рада конкретној групи, ситуацији или календару.** | | | | |
| УЏБЕНИК: **Alle an Bord, за 8. разред основне школе, други страни језик, четврта година учења** | | | | ИЗДАВАЧ: **Ели, Дата Статус** |
| НАСТАВНИК**:** | | | | |
| ЧАС БРОЈ**: 16** | | ОДЕЉЕЊЕ**:** | ДАТУМ**:** | |
| Наставна тема: | Eine super Stimmung! | | | |
| Наставна јединица: | Grammatikrunde | | | |
| Тип часа: | Вежбање | | | |
| Циљ часа: | Увежбавање различитих граматичких структура везаних за тему модула | | | |
| Очекивани исходи: | **На крају часа ученици ће бити у стању да:**   * уз помоћ уџбеника или самостално правилно користе придеве уз именицу (све три деклинације придева), * изразе једнакост и неједнакост, одн. правилно користе позитив, компаратив и суперлатив придева. | | | |
| Облик рада: | Фронтални, индивидуални, у пару, пленум | | | |
| Наставне методе: | Слушање, писање, дијалошка, монолошка метода | | | |
| Наставна средства: | Табла, уџбеник, свеска, Kopiervorlage 2 | | | |
| Корелација са другим предметима: | Српски језик, енглески језик, музичка култура | | | |
| **ТОК ЧАСА** | | | | |
| **Уводни део:**  (5 минута) | Наставник најављује нову наставну јединицу за данашњи час, исписује наслов на табли, саопштава циљ(еве) часа и упућује ученике на уџбеник, стр. 22 и 23. | | | |
| **Главни део:**  (35 минута) | **Активност 1:** Провера домаћег задатка, уколико на претходном часу нису реализоване вежбе из радне свеске (стр. 17) – ученици се јављају и читају своје одговоре. Наставник пружа корекцију грешака, додатно објашњење уколико је то потребно и одговара на потенцијална питања ученика.  **Активност 2: \***Двострана граматичка партија сваког модула не мора се радити на једном часу, интегрално, већ се поједине целине могу уводити и раније.  Наставник представља табеле придевских деклинација, објашњава ученицима њихову специфичност и неке правилности које се јављају, а које могу да олакшају савладавање придевске деклинације. Ученици уз помоћ уџбеника и наставника раде вежбу 1 и 2.  **Активност 3:** У овом кораку ученици се упознају са правилом за изражавање једнакости код придева, потом решавају задатак 3, контрола у пленуму. **Активност 4:** Следи правило о компаративу придева, ученици самостално раде задатак 4 и 5, контрола у пленуму. Исте кораке предузети и за правило о суперлативу (вежба 6 и 7).  **Активност 5:** Користити Kopiervorlage 2 из Приручника за наставнике (Unterrichtshandbuch), стр. 137. Ученици раде у паровима. Сваки пар на средину стола ставља шпил „карата“. Партнер А извлачи једну карту и каже реченицу користећи именицу која је на карти и неки придев, нпр.: *bequem: Der Stuhl ist bequem*. Партнер Б одговара реченицом која је у компаративу, нпр.: *Das Sofa ist bequemer als der Stuhl.* Партнер А завршава суперлативом: *Ja, aber der Sessel ist am bequemsten.* Сада партнер Б извлачи карту и игра се наставља. | | | |
| **Завршни део:**  (5 минута) | Сумирање пређеног садржаја у пленуму, потенцијална питања ученика. Дати ученицима линкове ка додатним вежбама придевских деклинација и поређења придева. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |