|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| НАПОМЕНА: **Ова припрема представља типизирани предлог реализације часа и као такав служи као основа за рад. Очекивано је прилагођавање садржаја, редоследа као и темпа рада конкретној групи, ситуацији или календару.** | | | | |
| УЏБЕНИК: **Alle an Bord, за 8. разред основне школе, други страни језик, четврта година учења** | | | | ИЗДАВАЧ: **Ели, Дата Статус** |
| НАСТАВНИК**:** | | | | |
| ЧАС БРОЈ**: 6** | | ОДЕЉЕЊЕ**:** | ДАТУМ**:** | |
| Наставна тема: | Hier wohne ich gerne! | | | |
| Наставна јединица: | Kommunikation | | | |
| Тип часа: | Обрада | | | |
| Циљ часа: | Упознавање са новим структурама комуникативних ситуација везаних за тему сналажења у граду | | | |
| Очекивани исходи: | **На крају часа ученици ће бити у стању да:**   * уз помоћ садржаја у уџбенику воде дијалог везан за тему сналажења у граду, * затраже информације приликом посете одређеним знаменитостима: радно време, цена улазнице, долазак средствима јавног саобраћаја, * уз помоћ уџбеника воде дијалог куповине карте на железничкој станици и аеродрому. | | | |
| Облик рада: | Фронтални, индивидуални, у пару, пленум | | | |
| Наставне методе: | Слушање, писање, дијалошка, монолошка метода | | | |
| Наставна средства: | Табла, уџбеник, радна свеска, свеска, рачунар, пројектор, копија из приручника 1, стр. 134 | | | |
| Корелација са другим предметима: | Српски језик, енглески језик, грађанско васпитање, географија | | | |
| **ТОК ЧАСА** | | | | |
| **Уводни део:**  (5 минута) | Наставник најављује нову наставну јединицу за данашњи час, исписује наслов на табли, саопштава циљ(еве) часа и као увод у час упућује ученике на уџбеник, стр. 10 и 11. | | | |
| **Главни део:**  (35 минута) | **Активност 1:** Ученици слушају вежбу 1 и понављају изговорене изразе. Семантизација непознатих речи у исказима који следе.  **Активност 2:** Ученици самостално раде вежбу 2, а потом слушају и контролишу написано.  **Активност 3:** Радити у паровима, према датом плану града и упутству у 3. вежби. Након тога можете замолити ученике да опишу неки пут у непосредној близини школе и да том приликом користе изразе из вежбе. Може се и варирати, тако што један ученик глуми „туристу“, а други „староседеоца“, наставник даје почетну и крајњу тачку кретања, ученици воде дијалог користећи поменуте изразе.  **Активност 4:** Ученици слушају и понављају мини дијалоге у вежби 4, пазити на изговор.  **Активност 5:** Вежба 5 се ради у пару, поступити према упутству. Информације о радном времену објеката, цени улазница и начину доласка до жељеног објекта за особу Б се налазе у уџбенику на страни 74. Наставник прозива по један пар за сваку ситуацију, помаже ученицима у току дијалога, уколико се укаже потреба. Један дијалог записати на табли, остали пишу у свескама.  **Активност 6:** Вежбу 6 радити према упутству.  **Активност 7:** Користити Kopiervorlage 1 из Приручника за наставнике (Unterrichtshandbuch), стр. 134, рад у паровима. Један ученик добија мапу града А и картице са местима, а други ученик мапу града Б и картице. На мапама недостају називи објеката. Полазна тачка је школа. Један ученик извуче једну картицу и пита за пут до места са своје картице, а други ученик описује пут према својој мапи, затим се назив тог места уписује на мапу. Потом други ученик извуче картицу и поставља питање свом партнеру. Полазна тачка сада је одредиште из претходног питања. Вежба се завршава када не остане више картица.  **Активност 8:** У радној свесци, стр. 9, самостално урадити вежбу 1, 2 и 3, а потом следи читање одговора. | | | |
| **Завршни део:**  (5 минута) | Сумирање пређеног садржаја у пленуму, потенцијална питања ученика. Домаћи задатак: радна свеска, стр. 9, задатак 4 и 5. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |