|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| НАПОМЕНА: **Ова припрема представља типизирани предлог реализације часа и као такав служи као основа за рад. Очекивано је прилагођавање садржаја, редоследа као и темпа рада конкретној групи, ситуацији или календару.** | | | | |
| УЏБЕНИК: **Alle an Bord, за 8. разред основне школе, други страни језик, четврта година учења** | | | | ИЗДАВАЧ: **Ели, Дата Статус** |
| НАСТАВНИК**:** | | | | |
| ЧАС БРОЈ**: 39** | | ОДЕЉЕЊЕ**:** | ДАТУМ**:** | |
| Наставна тема: | Wir bleiben in Kontakt! | | | |
| Наставна јединица: | Grammatikrunde | | | |
| Тип часа: | Вежбање | | | |
| Циљ часа: | Увежбавање различитих граматичких структура везаних за тему модула | | | |
| Очекивани исходи: | **На крају часа ученици ће бити у стању да:**   * правилно употребе (самостално или уз помоћ уџбеника/наставника) глаголе са одговарајућим предлозима (датив, акузатив), * правилно користе глаголска времена: претерит, перфекат (помоћни, модални, јаки глаголи, глаголи са одвојивим префиксом, партицип перфекта). | | | |
| Облик рада: | Фронтални, индивидуални, у пару, у групи, пленум | | | |
| Наставне методе: | Слушање, писање, дијалошка, монолошка метода | | | |
| Наставна средства: | Табла, уџбеник, свеска, Kopiervorlage 2 | | | |
| Корелација са другим предметима: | Српски језик, енглески језик | | | |
| **ТОК ЧАСА** | | | | |
| **Уводни део:**  (5 минута) | Наставник најављује нову наставну јединицу за данашњи час, исписује наслов на табли, саопштава циљ(еве) часа и упућује ученике на уџбеник, стр. 44 и 45. | | | |
| **Главни део:**  (35 минута) | **Активност 1:** Провера домаћег задатка (радна свеска, стр. 37), јављају се ученици и читају своје примере. Наставник пружа корекцију грешака, додатно објашњење уколико је то потребно и одговара на потенцијална питања ученика.  **Активност 2: \***Двострана граматичка партија сваког модула не мора се радити на једном часу, интегрално, већ се поједине целине могу уводити и раније.  Прво се понавља претерит *haben* и *sein* уз помоћ табелице на стр. 44. Ученици самостално раде задатке 1 и 2. Контрола у пленуму.  **Активност 3:** У овом кораку ученици понављају перфекат и партицип перфекта израдом задатак 4а, б. Следи глагол *dürfen* у презенту и претериту, задаци 5 и 6. Провера у пленуму.  \*Додатни задатак: Помоћу следеће активности може се поновити партицип перфекта. Игра се у групама од по четири ученика, сваки ученик добија пет картица на којима су написани једна лична заменица и један глагол у инфинитиву (картице су окренуте лицем на доле, сваки ученик извлачи по једну картицу). Уколико ученик каже правилан облик партиципа перфекта за дати инфинитив, може да задржи картицу. Ко на крају има највише картица, побеђује.  **Активност 4:** На основу неколико примера наставник подсећа ученике на специфичну употребу глагола и предлога. Тумачи примере из табелице, а ученици потом раде вежбу 7 и 8. Контрола у пленуму.  **Активност 5:** Користити Kopiervorlage 2 из Приручника за наставнике (Unterrichtshandbuch), стр. 141, увежбавање употребе глагола уз одговарајуће предлоге. Ученици раде у паровима или малим групама. Картице је потребно окренути наопако и распоредити их у два шпила. Ставити их на сто. Први ученик излачи једну картицу са глаголом и једну са предлогом. Ако може да састави исправну реченицу са тим, добија поен. Ако комбинација не одговара, картице се враћају испод шпила, а ред је на следећег ученика. Реченице се не смеју понављати. Ко први освоји пет поена, побеђује. | | | |
| **Завршни део:**  (5 минута) | Сумирање пређеног садржаја у пленуму, потенцијална питања ученика. Дати ученицима линкове ка додатним вежбама за ову тему. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |