|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| НАПОМЕНА: **Ова припрема представља типизирани предлог реализације часа и као такав служи као основа за рад. Очекивано је прилагођавање садржаја, редоследа као и темпа рада конкретној групи, ситуацији или календару.** | | | | |
| УЏБЕНИК: **Alle an Bord, за 8. разред основне школе, други страни језик, четврта година учења** | | | | ИЗДАВАЧ: **Ели, Дата Статус** |
| НАСТАВНИК**:** | | | | |
| ЧАС БРОЈ**: 7** | | ОДЕЉЕЊЕ**:** | ДАТУМ**:** | |
| Наставна тема: | Hier wohne ich gerne! | | | |
| Наставна јединица: | Grammatikrunde | | | |
| Тип часа: | Вежбање | | | |
| Циљ часа: | Увежбавање различитих граматичких структура везаних за тему модула | | | |
| Очекивани исходи: | **На крају часа ученици ће бити у стању да:**   * правилно употребе (самостално или уз помоћ уџбеника/наставника), променљиве предлоге (у дативу и акузативу) уз одговарајуће позиционе глаголе и глаголе кретања, * уоче семантичку разлику између везника trotzdem и deshalb и адекватно их користе, * правилно користе предлоге gegenüber, entlang, um. | | | |
| Облик рада: | Фронтални, индивидуални, у групи, пленум | | | |
| Наставне методе: | Слушање, писање, дијалошка, монолошка метода | | | |
| Наставна средства: | Табла, уџбеник, свеска, копија из приручника 2, стр. 135 | | | |
| Корелација са другим предметима: | Српски језик, енглески језик, грађанско васпитање, географија | | | |
| **ТОК ЧАСА** | | | | |
| **Уводни део:**  (5 минута) | Наставник најављује нову наставну јединицу за данашњи час, исписује наслов на табли, саопштава циљ(еве) часа и упућује ученике на уџбеник, стр. 12 и 13. | | | |
| **Главни део:**  (35 минута) | **Активност 1:** Провера домаћег задатка (радна свеска, стр. 9, задатак 4 и 5), јављају се ученици и читају своје примере. Наставник пружа корекцију грешака, додатно објашњење уколико је то потребно и одговара на потенцијална питања ученика.  **Активност 2: \***Двострана граматичка партија сваког модула не мора се радити на једном часу, интегрално, већ се поједине целине могу уводити и раније.  Наставник представља посебну групу предлога, тзв. „Wechselpräpositionen“, објашњава ученицима специфичну употребу са глаголима кретања и мировања, указује на падешку разлику (датив, акузатив). Ученици самостално или уз помоћ наставника раде задатке 1-3.  **Активност 3:** У овом кораку ученици се упознају са употребом предлога gegenüber, entlang, um. Следи израда задатак 4-6. Сваки задатак ученици раде самостално, а приликом читања решења још једном се утврђује правило употребе кроз додатне примере које даје наставник. Наставник на таблу записује малу табелу типичних позиционих глагола и глагола кретања, ученици је записују у свеске (stehen, liegen, sitzen, hängen/(sich) stellen, (sich) legen, sich setzen, stellen, legen, hängen). Нагласити притом упитне речи за датив и акузатив, конјугацију код позиционх глагола и повратну заменицу код глагола кретања.  **Активност 4:** На основу неколико примера наставник представља везнике trotzdem и deshalb и објашњава њихову разлику (узрок и супротност):  Mein Akku war leer, trotzdem habe icm mein Handy benutzt.  Ich darf in der Schule kein Handy benutzen, trotzdem habe ich es heimlich gemacht.  Meine Eltern sagen, ich soll nicht so lange am Handy sein, trotzdem spiele ich jeden Abend.  Ich hatte keine Internetverbindung, deshalb konnte ich keine Nachricht schicken.  Mein Handy war kaputt, deshalb habe ich ein neues Handy bekommen.  Ich habe meine Hausaufgaben vergessen, deshalb musste ich die Lehrerin anrufen.  Нагласити позицију глагола уз ове везнике. Ученици потом самостално решавају вежбу 7, контрола у пленуму.  **Активност 5:** Користити Kopiervorlage 2 из Приручника за наставнике (Unterrichtshandbuch), стр. 135. Ученици раде у групама од троје или четворо. Свака група добија таблу за игру и једну коцкицу, а сваки ученик добија по једну фигурицу, која се поставља на почетно поље. Један ученик баца коцкицу и помера своју фигурицу за онолико поља колико је добијено бацањем, па попуњава реченицу одговарајућим предлогом и чланом у дативу и акузативу. Ако је решење нетачно, фигурица мора да се врати једно поље уназад, али тада не мора да се решава нови задатак. Ако фигура дође на поље за паузу, такође не мора да решава задатак. Игра се завршава када један ученик стигне на последње поље. | | | |
| **Завршни део:**  (5 минута) | Сумирање пређеног садржаја у пленуму, потенцијална питања ученика. Дати ученицима линкове ка додатним вежбама за ову тему. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |